ΓΡΑΠΤΗ ΕΡΩΤΗΣΗ P-1391/96 υποβολή: Concepciσ Ferrer (PPE) προς την Επιτροπή (22 Μαΐου 1996)

Θέμα: Χρηματοδοτική κατανομή γιά τις εθνικές πρωτοβουλίες του Στόχου 2

Η Επιτροπή προέβη προσφάτος στη χρηματοδοτική κατανομή για τις εθνικές πρωτοβουλίες (1997-1999) του Στόχου 2 (ανά κράτος μέλος καθώς και του αποθέματος για τις κοινοτικές πρωτοβουλίες (ανά κράτος μέλος και πρωτοβουλία.)

Θα μπορούσε η Επιτροπή να μoυ ανακοινώσει τούς παρακάτω οριστικούς πίνακες, εκπεφρασμένους σε τιμές 1994, για το καθένα από τα δεκαπέντε κράτη μέλη;

- χρηματοδοτική κατανομή για τις εθνικές πρωτοβουλίες, ανά Στόχο,

- Χρηματοδοτική κατανομή για τις κοινοτικές πρωτοβουλίες ανά πρωτοβουλία.

Επίσης θα παρακαλούσα να μου δοθούν όλα τα διαθέσιμα τη στιγμή αυτή στοιχεία σχετικά με τις καινοτόμους δράσεις και τα πρότυπα σχέδια, ανά τομέα δαπάνης για το καθένα από τα τέσσερα ταμεία.

Απάντηση της κ. Wulf-Mathies εξ ονόματος της Επιτροπής (17 Ιουνίου 1996)

1. Η Επιτροπή διαβιβάζει στο Αξιότιμο Μέλος καθώς και στη Γενική Γραμματεία του Κοινοβουλίου, έναν πίνακα στον οποίον παρατίθεται ο καταμερισμός των πόρων των διαρθωτικών ταμείων, των κοινοτικών πλαισίων στήριξης (ΚΠΣ), και των ενιαίων εγγράφων προγραμματισμού (ΕΕΠ) για την περίοδο 1994-1999, ανά κράτος μέλος και ανά στόχο. Οι πιστώσεις είναι εκπεφρασμένες σε τιμές 1994 για τα 12 κράτη μέλη, και σε τιμές 1995 για τα 3 νέα κράτη μέλη.

2. Η Επιτροπή διαβιβάζει απευθείας στο Αξιότιμο Μέλος καθώς και στη Γενική Γραμματεία του Κοινοβουλίου, έναν πίνακα στον οποίο εμφαίνεται ο καταμερισμός, ανά θέμα και ανά κράτος μέλος, των πιστώσεων για τις κοινοτικές πρωτοβουλίες για το σύνολο της περιόδου 1994-1999, σε τιμές 1995.

3. α) Για την παρούσα περίοδο προγραμματισμού (1995-1999), ο προϋπολογισμός ο οποίος προορίζεται για τη συγχρηματοδότηση των καινοτόμων δράσεων και των πιλοτικών έργων που υπάγονται στο άρθρο 10 του Ευρωπαϊκού Ταμείου Περιφερειακής Ανάπτυξης (ΕΤΠΑ) ανέρχεται σε 400 εκατ. ECU περίπου. Οι χρηματικοί πόροι καταμερίζονται κατά τον ακόλουθο τρόπο, σε συνάρτηση με τους διαφόρους τομείς δράσεων:

- για την ενδο-και εξωκοινοτική διαπεριφερειακή συνεργασία πρόκειται να διατεθεί προϋπολογισμός 180 εκατ. ECU. Η δημοσίευση των προσκλήσεων για υποβολή προτάσεων έχει προβλεφθεί για τον Ιούλιο 1996 7

- για την καινοτομία για την περιφερειακή και τοπική οικονομική ανάπτυξη, διατίθεται προϋπολογισμός 90 εκατ. ECU. Οι προσκλήσεις για την υποβολή προτάσεων έχουν δημοσιευθεί και τα προτεινόμενα έργα αποτελούν επί του παρόντος αντικείμενο εξέτασης και επιλογής 7

- η χωροταξία απετέλεσε αντικείμενο πρόσκλησης υποβολής προτάσεων με προθεσμία την 8η Ιουλίου 1996. Ο σχετικός προϋπολογισμός ανέρχεται σε 45 εκατ. ECU 7

- για τα αστικά πιλοτικά έργα πρόκειται να διατεθεί προϋπολογισμός 80 εκατ. ECU. Η πρόσκληση για την υποβολή προτάσεων είχε προθεσμία την 29η Απριλίου 1996 7 οι προτάσεις έργων αποτελούν επί του παρόντος αντικείμενο εξέτασης και επιλογής.

β) Ο κατάλογος των καινοτόμων δράσεων που έχουν εγκριθεί δυνάμει του άρθρου 6 του κανονισμού (ΕΟΚ) αριθ. 4255/88 (όπως έχει τροποποιηθεί ((ΕΕ L 193 της 31.07.1993. ))) του Ευρωπαϊκού Κοινωνικού Ταμείου (ΕΚΤ) κατά τη διάρκεια των ετών 1994 και 1995, διαβιβάζεται απευθείας στο Αξιότιμο Μέλος του καθώς και στη Γενική Γραμματεία του Κοινοβουλίου.

γ) Το άρθρο 8 του κανονισμού 4256/88 (όπως έχει τροποποιηθεί(1) του Ευρωπαϊκου Γεωργικού Ταμείου Προσανατολισμού και Εγγυήσεων (ΕΓΤΠΕ) - τμήμα προσανατολισμού, δύναται να χρηματοδοτεί πολλά είδη μέτρων (συμπεριλαμβανομένων των πιλοτικών έργων) μέχρι του ορίου του 1% του ετήσιου προϋπολογισμού του. Οι παρεμβάσεις αυτές χρηματοδοτούνται υπό τη μορφή ατομικών δράσεων οι οποίες διοργανώνονται και διαχειρίζονται από την Επιτροπή, εκτός των ΚΠΣ, των ΕΕΠ και των επιχειρησιακών προγραμμάτων. Τα πιλοτικά έργα επιλέγονται επί τη βάσει προσκλήσεων για υποβολή προτάσεων οι οποίες δημοσιεύονται στην Επίσημη Εφημερίδα. Δεν υφίσταται προηγούμενος καταμερισμός των πιστώσεων ανά κράτος μέλος, ούτε ανά στόχο ή ανά δημοσιονομικό έτος.

Ενημερωτικά, για τα προηγούμενα έτη, ένας πίνακας ο οποίος διαβιβάζεται απευθείας στο Αξιότιμο Μέλος καθώς και στη Γενική Γραμματεία του Κοινοβουλίου, διευκρινίζει τον καταμερισμό της συγχρηματοδότησης του ΕΓΤΠΕ ανά κράτος μέλος, δυνάμει του άρθρου 8 του κανονισμού (ΕΟΚ) αριθ. 4256/88.

δ) Από το χρηματοδοτικό μέσο προσανατολισμού της αλείας (ΧΜΠΑ), διατίθεται ένα συνολικό ποσό περίπου 12 εκατ. ECU ετησίως για μελέτες, πιλοτικές δράσεις, έργα επίδειξης, παροχή υπηρεσιών και τεχνικής αρωγής 7 σκοπός αυτών των ενεργειών είναι, ιδίως, να προετοιμάζονται, να συνοδεύονται και να εκτιμώνται οι παρεμβάσεις στον τομέα της αλιείας. Ένα μεγάλο μέρος των δράσεων που χρηματοδοτούνται από το ΧΜΠΑ σ'αυτό το πλαίσιο είναι διεθνικές και, ως εκ τούτου, θα ήταν άσκοπο να παρασχεθούν λεπτομερή σχετικά στοιχεία ανά κράτος μέλος.